E L Ő T E R J E S Z T É S

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága**

**2020. június 23-ai ülésére**

**Javaslat út, járda, parkoló, kerékpárút, játszótér tervezésére**

Szombathely Megyei Jogú Város Polgármesteri Hivatal Városüzemeltetési és Városfejlesztési Osztálya - képviselői és lakossági jelzések alapján - az idei évben az alábbi fejlesztéseket javasolja elindítani:

1. Tervezési feladatok az „Út, járda, híd, kerékpárút, parkoló, közvilágítási építési és felújítási program, játszótér felújítások, tervezések, térfigyelő kamera rendszer fejlesztések” előirányzat terhére, bruttó 38 millió forint keret erejéig:

|  |
| --- |
| a) Szombathely-Zanat kétirányú kerékpárút építés |
| b) Vereczkei utca kétoldali csapadékvíz elvezetés |
| c) Krúdy Gy. u. 2. számmal szemben lévő közterületen (9150/3. hrsz.) parkoló építés |
| d) Bem J. u. 2. szám mögötti játszótér felújítása |
| e) Stromfeld lakótelepen a garázssorok északi és déli oldalán parkolók kialakítása |
| f) Gesztenyefa, Bükkfa, Nyárfa és Tölgyfa utcák járdafelújítása |
| g) A külső Nárai utcában a hiányzó járdaszakasz tervezésére a Közgyűlés a 397/2019. (IX.26.) Kgy. számú határozatában 2,5 millió forint összegű fedezetet biztosított. A beérkezett ajánlatok alapján a legkedvezőbb ajánlat bruttó 3.346.450,- Ft. A beszerzési eljárás eredményes lezárása érdekében javaslom a hiányzó 846.450,- Ft összeg biztosítását a fenti előirányzat terhére. |

2. Szombathely Megyei Jogú Város Közgyűlése a 156/2019. (IV.30.) Kgy. számú határozatában döntött a Szűrcsapó u. 8. számú tömb melletti terület parkolóvá történő áttervezéséről a 2019. évi költségvetés terhére. Javaslom ezt a tervezési programot kiegészíteni a Szűrcsapó u. 6. szám mögötti tömb (Szabó M. u. Bem J. u. által határolt területen) parkoló tervezési feladataival, és a beérkezett ajánlatok alapján a legkedvezőbb ajánlat szerinti bruttó 3.346.450,- Ft összeg biztosítását a tavalyi költségvetés „Út, járda, híd, kerékpárút, parkoló, közvilágítás építési és felújítási program” előirányzat terhére.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2020. június „……”.

**/:Dr. Horváth Attila:/**

alpolgármester

**HATÁROZATI JAVASLAT**

**…/2020. (VI.23.) VISB sz. határozat**

A Városstratégiai, Idegenforgalmi és Sport Bizottság a „**Javaslat út, járda, parkoló, kerékpárút, játszótér tervezésére”** című előterjesztést megtárgyalta, és az önkormányzat 2020. évi költségvetéséről szóló 4/2020. (III.5.) önkormányzati rendelet 11. § (5) bekezdés e) pontja alapján az alábbi döntéseket hozza:

1. Felkéri a Polgármestert, hogy az alábbi tervezési munkák tervezőjének kiválasztására vonatkozó eljárásokat, valamint a szerződések előkészítését indítsa el az 'Út, járda, híd, kerékpárút, parkoló, közvilágítási építési és felújítási program, játszótér felújítások, tervezések, térfigyelő kamera rendszer fejlesztések' előirányzat terhére, bruttó 38 millió forint keret erejéig:

|  |
| --- |
| a) Szombathely-Zanat kétirányú kerékpárút építés |
| b) Vereczkei utca kétoldali csapadékvíz elvezetés |
| c) Krúdy Gy. u. 2. számmal szemben lévő közterületen (9150/3. hrsz.) parkoló építés |
| d) Bem J. u. 2. szám mögötti játszótér felújítása |
| e) Stromfeld lakótelepen a garázssorok északi és déli oldalán parkolók kialakítása |
| f) Gesztenyefa, Bükkfa, Nyárfa és Tölgyfa utcák járdafelújítása |
| g) A külső Nárai utcában a hiányzó járdaszakasz tervezése a hiányzó 846.450,- Ft forrás biztosításával. |

2. A Bizottság a Szűrcsapó u. 8. számú tömb melletti terület parkolóvá történő áttervezési munkái a Szűrcsapó 6. szám mögötti tömb (Szabó M. u. Bem J. u. által határolt területen) parkoló tervezési feladataival történő kiegészítését határozza el a tavalyi költségvetés „Út, járda, híd, kerékpárút, parkoló, közvilágítás építési és felújítási program” előirányzat terhére.

**Felelős**: Dr. Nemény András polgármester

Dr. Horváth Attila alpolgármester

Tóth Kálmán, a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője)

**Határidő**: azonnal